open-index/open-wikipedia-markdown huggingface dataset:
The Dark Knight

**The Dark Knight** ass en US-amerikanesche Film vum Christopher Nolan aus dem Joer 2008.

E baséiert op der Batman-Comicserie vum Bob Kane. Et ass, nom *[[Batman Begins]]* (2005), deen zweeten Deel vum Nolan senger *Batman*-Trilogie.

## Ëm wat geet et am Film?
De Batman, de Leitnant vun der Police James Gordon, an den *District attorney* Harvey Dent hu sech zesummegedoe fir déi organiséiert Kriminalitéit zu Gotham City ze bekämpfen. Ma hir Aktioune ginn duerchkräizt vun engem genial-anarchistesche Personnage, dee sech *Joker* nennt, an deen et drop ofgesinn huet, erauszefannen, bis wuer de Batman bereet ass ze goen, fir d'Stad virum komplette Chaos ze retten...

## Produktioun

## Um Spaweck
The Prestige

***The Prestige*** ass en US-amerikanesche Film vum Christopher Nolan, no engem Dréibuch, dat den Nolan mat sengem Brudder Jonathan geschriwwen huet, an dat um Roman mam selwechten Numm vum Christopher Priest baséiert. E koum den 30. Oktober 2006 an den USA eraus.

Den Hugh Jackman (als Robert Angier) an de Christian Bale (als Alfred Borden) hunn d'Haaptrollen; weider bekannt Schauspiller sinn d'Scarlett Johansson, de Michael Caine, an den David Bowie als Nikola Tesla.

## Ëm wat geet et am Film?
De Robert Angier an den Alfred Borden trieden allebéid als Zauberer op de Büne vu London, um Enn vum 19. Joerhonnert, op. Si rivaliséieren dorëms, ween déi bescht Zaubertricken opféiere kéint, wat zu engem trageschen Enn féiert...

## Produktioun
De Film huet bei senger Sortie weltwäit 109 Milliounen Dollar agespillt, bei Produktiounskäschte vu 40 Milliounen. E gouf fir den Academy Award fir bescht Dekoren a bescht Kamera nominéiert, ouni en ze gewannen.

## Um Spaweck
Gladiator (Film)

**Gladiator** ass en US-amerikanesche Film vum Ridley Scott aus dem Joer 2000.

## Ëm wat geet et am Film?
De réimesche Generol Maximus Decimus Meridius (Russell Crowe), gëtt vum Keeser Marcus Aurelius sengem Jong, dem Commodus (Joaquin Phoenix) verroden, wéi deen dem Maximus säi Papp ëmbréngt, an den Troun eruewert. De Maximus gëtt zu engem Gladiator degradéiert, dee sech ewell an der Arena beweisen an eropschaffe muss, fir de Muerd u senger Famill an um Keeser ze revanchéieren...

## Produktioun
De Film huet bei senger Sortie weltwäit 460,5 Milliounen Dollar agespillt, a krut allgemeng positiv Kriticken (besonnesch fir d'Schauspiller).

De Film huet fënnef Oscare gewonnen: Beschte Film, beschte Schauspiller (Crowe), bescht Kostümer, Toun a visuell Effekter. 
## Um Spaweck
Schindler's List

***Schindler's List*** ass en US-amerikanesche Film vum Steven Spielberg aus dem Joer 1993, no engem Dréibuch vum Steven Zaillian, dat sengersäits vum Buch *Schindler's Ark*vum Thomas Keneally adaptéiert ass. E baséiert op historesche Faiten.

## Ëm wat geet et am Film?
De Film huet als Haaptprtagonist den Oskar Schindler (gespillt vum Liam Neeson), en däitschen Industriellen a Geschäftsmann, deen am vun Nazi-Däitschland besate Polen am Laf vum Krich iwwer dausend meeschtens polnesch-jiddesch Zwangsaarbechter a senge Fabrécke beschäftegt huet, fir s'esou virum Holocaust ze retten. Als eng Zort verzerrt Spijelbild gëtt den SS-Offizéier a Lagerkommandant Amon Göth duergestallt (gespillt vum Ralph Fiennes). E weidere wichtege Personnage ass den Itzhak Stern, dem Schindler säi jiddesche Komptabel (gespillt vum Ben Kingsley).

## Produktioun
De Film gouf 1993 bannent 72 Deeg zu a bei Kraków gedréint. En ass, well dat em eng méi dokumentaresch an universell Note gëtt, a Schwaarz-wäiss gedréint, bis op d'Ufanks- a Schlusssequenz, souwéi bei e puer Zeenen, wou e klengt Meedche mat engem roude Mantel an engem soss schwaarz-wäisse Bild ervirstécht - wuerwiertlech e roude Fuedem iwwer d'Schicksal vun de Judden zu der Zäit wou de Film spillt. D'Filmmusek ass vum John Williams komponéiert, an d'Titelmelodie gouf vum Violonist Itzhak Perlman gespillt.

*Schindler's List* hat den 30. November 1993 Première zu Washington, D.C. a koum zwou Wochen drop an den USA an d`Kinoen. E gouf weltwäit vun der Kritik gelueft fir säin Toun a seng Atmosphär, d'Schauspill vun den Haaptacteuren an dem Spielberg seng Regie. De Film, deen e Produktiounsbudget vun 22 Milliounen Dollar hat, huet bei senger Sortie weltwäit 322 Milliounen agespillt. E gouf fir 12 Academy Awards nominéiert, an huet der 7 dovu gewonnen, dorënner déi fir de beschte Film, bescht Regie, bescht adaptéiert Dréibuch, a bescht Filmmusek. Och soss doruechter krut en eng Abberzuel Präisser, dorënner 7 BAFTAs an dräi Golden Globe Awards.

## Um Spaweck
The Godfather

**The Godfather** ass en US-amerikanesche Film vum Francis Ford Coppola aus dem Joer 1972 no engem Roman vum Mario Puzo.

De Film mam Marlon Brando an dem Al Pacino an den Haaptrollen war fir eelef Oscaren nominéiert, vun deenen en der dräi gewonnen huet. *The Godfather* war e grousse Succès an de Kinoen a gëtt och zu de kënschtleresch bedeitendste Wierker vun der Filmgeschicht gezielt.

D'Fortsetzungen *[[The Godfather Part II]]* a *[[The Godfather III]]* erzielen d'Virgeschicht, resp. d'Suite vun dësem éischten Deel vun der *Corleone*-Trilogie.

## Ëm wat geet et am Film?
De Vito Corleone ass de Boss (*Godfather* - "Pätter") vun engem vun de fënnef Mafia-Clans ("Famillen") zu New York. Seng Weigerung, mat deenen anere "Famillen" an den Drogenhandel eranzeklammen, setzt eng Spiral vu Gewalt a Beweegung ...

## Um Spaweck
Forrest Gump

**Forrest Gump** ass en US-amerikanesche Film vum Robert Zemeckis aus dem Joer 1994.

## Ëm wat geet et am Film?
De Forrest Gump, net där Hellster een, wiisst an den 1950er/1960er Joren an de Südstaate vun den USA op. Hie gëtt als jonken Erwuessenen an de Vietnamkrich geschéckt, wou en de 'Bubba' an de Lieutenant Dan kenne léiert, deen do seng Been verléiert. Seng Jugendléift Jenny, duerch dat e säin Talent als Leefer entdeckt huet, wëll laang näischt vun him wëssen. Schlussendlech kritt en eng Invitatioun vun him.

Déi éischt zwee Drëttel vum Film ginn episodesch am Réckbléck gewisen, wéi de Gump, deen op e Bus waart, deene Leit, déi grad bei him op der Bänk sëtzen, säi Liewe bis dohi verzielt. Et stellt sech eraus, dass e bei Emfänk vun direkt e puer amerikaesche Presidenten dobäi war, d'Watergate-Affär ugestouss an de Smiley 'erfonnt' huet, an zoufälleg Multimillionär gouf, well en an de Besëtz vun Aktie vun "eppes mat Uebst" komm war...

## Produktioun

## Um Spaweck
Back to the Future

**Back to the Future** ass en US-amerikanesche Film vum Robert Zemeckis aus dem Joer 1985. Et ass eng Science-Fiction-Comedie, fir déi den Zemeckis, zesumme mam Bob Gale, d'Dréibuch geschriwwen huet.

## Ëm wat geet et am Film?
De Schüler Marty McFly geréit ongewollt duerch eng Zäitrees an d'Joer 1955. Do verännert en d'Liewe vu sengen Elteren esou, dass seng eegen Existenz op eemol a Gefor ass. Hie muss ewell d'Vergaangenheet nees riichtbéien, sou wéi se war, an an d'Géigewaart (1985) zeréckkommen. Hëllef kritt en dobäi vum Doc Brown...

## Produktioun

## Um Spaweck
WALL-E

**WALL-E** ass en US-amerikaneschen Animatiounsfilm vum Andrew Stanton aus dem Joer 2008.

## Ëm wat geet et am Film?
D'Äerd an der Zukunft: E klenge Robotor huet als Aufgab, eenorm Bierger vu Knascht, déi d'Mënschen hannerlooss hunn, ze zortéieren an ze tässelen. D'Mënschen, déi d'Äerd, onbewunnbar gemaach hunn, si scho laang fort op eng Raumstatioun geflücht. Enges Daags lant e Raumschëff, mat u Bord engem anere Roboter, dem EVE. Seng Charge ass et, no Liewen ze sichen. Et fënnt eraus, datt de WALL-E eng kleng Planz fonnt hat an déi versuergt...

## Produktioun

De Film ass an enger Zesummenaarbecht vu Pixar mat de Walt Disney Pictures entstanen. "WALL·E" ass en Akronym fir *Waste Allocation Load Lifter – Earth-Class *.

## Um Spaweck
Inception

**Inception** ass en US-amerikanesche Science-fiction Action-Film vum Christopher Nolan. Den Nolan huet och d'Dréibuch geschriwwen an de Film, zesumme mat senger Fra Emma Thomas, produzéiert.

En hat seng Première den 8. Juli 2010 zu London.

## Ëm wat geet et am Film
Den Dom Cobb (Leonardo DiCaprio) ass e professionellen Déif, deen u Saachen erukënnt, an deem e wichteg Informatiounen dodriwwer aus sengen Affer hirem Ënnerbewosstsinn erauskritt. Dat geléngt em, andeem en déi duerch eng Technik infiltréiert, déi an der Tëschewelt tëscht Waach-Sinn an Dram ugesidelt ass. Hie kritt eng Propos, dass seng kriminell Vergaangenheet geläscht géif, wann en enger Zilpersoun e bestëmmte Gedanke géif implantéieren, ouni dass déi et mierkt...

### Produktioun
*Inception* huet weltwäit iwwer 828 Milliounen Dollar agespillt. De Film huet 4 Oscare gewonnen: (Bescht Kamera, beschten Tounschnëtt, beschten Toun-Mixage, bescht visuell Effekter), a war fir 4 weiderer nominéiert. 
## Um Spaweck
Buerg Eyneburg

D**'Eyneburg** ass eng Buerg zu Hergenrath bei Kelmis, an der Belsch. Den Numm *Eyneburg* geet op d'Famill von Eyneberghe zeréck, där s'am 13. Joerhonnert gehéiert huet. Do dernieft gëtt si dacks vun de Leit aus der Géigend **Emmaburg** genannt, wat op eng Legend zeréckgeet, datt d'Emma,soit-disant eng Duechter vum Karel de Groussen, do mat hirem Amant Einhard gewunnt soll hunn.

Et ass eng vun de wéinegen Héichtebuergen am fréieren Herzogtum Limburg, wou déi meescht aner Buergen, déi et do gëtt, an Däller louchen, a mat Waassergrief geschützt waren.

D'Eyneburg gouf eng éischt Kéier 1260 an engem Dokument ernimmt. Noodeems s'eng Zäitchen am Besëtz vun der Famill von Eyneberghe war, goung se, nom Bestietnes vun der leschter Ierwin aus där Famill mam Daem von den Bongaert, un déi Famill iwwer. Hir Duechter Bela van den Bongaert huet sech mam Arnold von Tzevel bestuet, sou datt d'Buerg 1430 un d'Famill Tzevel iwwergoung, an eng Generatioun méi spéit dunn, bei engem weidere Bestietnes, un d'Famill Dobbelstein zu Donrath, an där hirem Besëtz se déi nächst 3 Joerhonnerte bleiwe sollt.

1640 ass d'Buerg ofgebrannt; se gouf ënnert dem Johann von Dobbelstein 1648 nees nei opgebaut. 1786 huet de Barong Karl August Dobbelstein von Donrath dem Rainer Josef Turbet vun Oochen d'Buerg verkaaft. Am 19. Joerhonnert huet s'e puermol de Proprietär gewiesselt. 1897 huet den Oochener Duchfabrikant Theodor Nellessen se kaaft a bis 1900/1901 deels nei opbauen a renovéiere gelooss. Zu där Zäit gouf och déi neigotesch Kapell derbäi opgeriicht. 1958 huet d'Famill Nellessen se der Hergenrather Kalkwerke A.G. vekaaft.

Den 18. Juli 1966 gouf d'Eyneburg ënner Monumenteschutz gestallt.

2001 huet d'Eyne GmbH se kaaft, fir do en *europäeschen Zentrum fir en erliefbaart Mëttelalter* dran z'amenagéieren.

Zanter 2011 steet se eidel.

Enn 2022 huet déi Däitschsproocheg Communautéit vun der Belsch d'Buerg fir 2,1 Milliounen Euro opkaaft.

## Biller

Nellessendenkmal Eyneburg.JPG|Nelessemonument
Eyneburg Kelmis (1).jpg|op der Säit vun de Wisen
Eyneburg Kelmis (5).jpg|Entreespaart
Eyneburg Kelmis (7).jpg|Vue vun der Säit
WK an der Eyneburg, Kelmis.jpg|Bildstack


## Literatur
* Alfred Bertha: *Hergenrath. Eine Dorfchronik*. GEV, Eupen 1996, ISBN 90-5433-077-5.
* Guy Poswick: *Les Delices du Duché de Limbourg*. Plumhans, Verviers 1951, S.&nbsp;325–330 (Digitalisat).
* Heribert Reiners, Heinrich Neu: *Die Kunstdenkmäler von Eupen-Malmedy*. Nachdruck der Ausgabe Düsseldorf 1935. Schwann, Düsseldorf 1982, ISBN 3-590-32117-2.

## Um Spaweck
Kralowetz-Affär

D**'Kralowetz-Affär** war eng politesch Affär zu Lëtzebuerg ëm de Joerdausendwiessel, déi besonnesch am Joer 2002 héich Welle geschloen huet. Et ass ëm Mëssstänn am Aarbechtsrecht gaangen am Zesummenhank mat enger éisträichescher Firmefamill am Beräich vum Stroossentransport, déi ë. a. mat der *United Cargo Luxembourg (International)* och Néierloossungen zu Lëtzebuerg hat, an déi Chauffeuren aus Drëttlänner beschäftegt huet.

D'Chaufferen aus Länner aus dem Osten - deemools nach net EU-Member - goufen bei de viséierten Firmen op de Kilometer a net op d'Stonn bezuelt, wéi dat eigentlech am europäesche Recht virgesi war. Et koum zu Razzien an de Firmesëtzer fir Dokumenter sécher ze stellen an de Karl Kralowetz, technesche Gerant gouf festgeholl.

De 4. Juni 2002 koum et zu enger seelener parlamentarescher Enquête-Kommissioun "Transports routiers internationaux", nodeems am Mee vun deem Joer schonn eng Spezialkommissioun an d'Liewe geruff gi war.

Am Zentrum vun den Ënnersichunge stoung dobäi de System, wéi déi offiziell Autorisatiounen ausgestallt goufen. Als Resultat goufen d'Kompetenze vun de Beamten an hir Limitte méi kloer festgeluecht an d'Zesummenaarbecht tëscht de Ministère gouf verbessert.

## Um Spaweck

* Marc Thill, "Affäre Kralowetz – Das schmutzige Räderwerk." wort.lu [w+], 23.01.2017.
* Irmgard Schmidmaier, "Affäre Kralowetz in Österreich – Kralowetz & Co: Augen zu und durch." , land.lu, 14.03.2002.

## Referenzen
Schibbreger Tunnel

De **Schibbreger Tunnel** (och nach **Schiebuerger Tunnel**) ass en 236 Meter laangen eegleisegen Eisebunnstunnel op der CFL-Nordstreck, tëscht de Kilometerpunkte 64,190 a 64,426.

E läit eng ronn 2&nbsp;km nërdlech hannert der Ofzweigung vun der Streck déi op Wolz leeft, tëscht dem Bierdener Tunnel an dem Lellgener Tunnel, südëstlech vun Alschent an der Gemeng Kiischpelt.

Den Tunnel gouf ëm 1863 gebaut an ass 1866 fir den Trafick opgaangen. Ë. a. 1905 gouf en an d'Rei gesat. Den Tunnel huet säin Numm vum Schibbreger Schlass (*Schiebuerg*) dat ronn en hallwe Kilometer südëstlech vum Tunnel läit.

## Tëschefall bei Maintenanceaarbechten
Am Kader vu Maintenanceaarbechten déi am August 2022 am Tunnel gemaach goufe fir ë.&nbsp;a. de „Plaffong“ op enger Längt vu 4 Meter ze verstäerken, ass Gestengs an den Tunnel gerëtscht. Doduerch war den Trafick méi laang wéi nëmme fir d'Dauer vun den Entretiensaarbechten, déi sollte bis den 12. September 2022 daueren, ënnerbrach an d'Passagéier goufe weiderhi mat Bussen transportéiert. Wann uganks vun Dezember 2022 oder Abrëll 2023 rieds goung, fir en nees opzemaachen, sou ass den Tunnel schlussendlech awer eréischt de 24. Juli 2023 nees opgaangen.

Och d'Strooss tëscht der Schibbreger Millen a Konstem, déi iwwer den Tunnel féiert, gouf aus Sécherheetsgrënn op engem Deel gespaart.

### Biller

Kautenbach, Schibbreger Tunnel (106).jpg|Am Bësch war dee Beräich wou d'„Land ënnergoung“, gespaart
Kautenbach, Schibbreger Tunnel (107).jpg|an d'Strooss war och fir de Verkéier zou


## Um Spaweck
The Dark Knight Rises

**The Dark Knight Rises** ass en US-amerikanesch-brittesche Film vum Christopher Nolan aus dem Joer 2012.

E baséiert um Bob Kane senger Batman-Comicserie. Et ass, nom *[[Batman Begins]]* (2005) an *[[The Dark Knight]]* (2008), deen drëtten a leschten Deel vum Nolan senger *Batman*-Trilogie.

E koum am Juli 2012 an d'Kinoen.
E gëtt als ee vun de beschte Filmer vum Joerzéngt a vun allen Zäiten ugesinn.

## Ëm wat geet et am Film?

## Produktioun

## Um Spaweck
Honsréck

Den **Honsréck** ass eng Biergketten an Däitschland, an de Länner Rheinland-Pfalz a Saarland. Et si mëttelhéich Bierger déi sech vun der Saar am Südwesten tëscht der Musel an der Nahe a Richtung Nordosten bis op de Rhäin zéien. Den Erbeskopf ass mat 816 m déi héchst Kopp.

Den Honsréck gehéiert zum südwestlechen Deel vun de rhäinesche Schiferbierger an deemno zu den eelste Biergformatiounen an Däitschland, deenen hiert Gestengs haaptsächlech aus dem Devon staamt.

## Um Spaweck
Zoustänn: Zeitung fir fräi Expressioun

***Zoustänn: Zeitung fir fräi Expressioun*** war den Titel vun enger lëtzebuergescher Zäitschrëft, vun där tëschent 1981 an 1982 fënnef Nummeren erauskoumen.

Et gi Bäiträg op Däitsch, Franséisch a Lëtzebuergesch. D'Zäitschrëft war am DIN A4-Format an 'op der Hand' gemaach, mat hektographéierte Säiten, an op der Schreifmaschinn getippten Texter, déi zesummegepecht goufen. D'Säitenzuel huet tëschent 36 an 48 Säite variéiert, d'Oplo louch bei héchstens enger 500 Exemplairen.

D'Zäitschrëft huet gesellschaftlech Theemen ugeschwat wéi Sexualerzéiung, d'Anti-Atom-Beweegung, d'Fra an der Gesellschaft, d'Zerstéierung vun der Natur, net aartgerecht Déierenhaltung, Dyslexie oder d'Liewen am Stadgronn. Et gouf Gedichter, Kulturrezensiounen, a Comicken.

Mataarbechter waren ë.&nbsp;a. den Historiker Lucien Blau, de Filmregisseur Paul Cruchten, den Dokter Aender Glod, de Museker Roby Glod, d'Schrëftsteller Gast Groeber a Robert Gollo Steffen, de Filmhistoriker Paul Lesch, de Fotograf Philippe Matsas, d'Filmregisseurin Bady Minck, de Museker Sergio Tordini, den Zeechner Carlo Schneider, oder d'Kënschtlerin Nathalie Zlatnik.

*Zoustänn* huet no fënnef Nummeren opgehalen, erauszekommen, well déi meescht Auteuren doruechter am Ausland op der Uni waren, wat Koordinatioun an Editioun erschwéiert huet.

## Literatur

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
Nationale Präis fir d'Verdéngschter ëm d'Lëtzebuerger Sprooch

De **Präis fir d'Verdéngschter ëm d'Lëtzebuerger Sprooch** gouf mam Règlement grand-ducal vum 4. August 2022 an d'Liewe geruff a gëtt un Organisatiounen oder Persoune verginn, déi besonnesch Verdéngschter ëm d'Lëtzebuergescht opweises hunn.

De Präis, dee mat 5.000&nbsp;€ dotéiert ass, gëtt eemol d'Joer verginn, ausser d'Jury stellt fest, datt kee Verdéngscht besteet. E gëtt a Form vun enger Skulptur vun engem Kaweechelchen iwwerreecht, déi vun enger Klass aus dem BTS Game Art and Game Design vum Lycée des arts et métiers kreéiert ginn ass.

## Laureaten
* 2022: Lex Roth
* 2023: Alain Atten 
* 2024: 
* 2025: Jackie Messerich
* 2026: Wikimedia Lëtzebuerg asbl.

## Jury vum Präis
D'Jury besteet aus fënnef Persounen:

# dem Kommissär fir d'Lëtzebuerger Sprooch (President vun der Jury);
# dem Direkter vum Zenter fir d'Lëtzebuerger Sprooch;
# dem President vum Conseil fir d'Lëtzebuerger Sprooch;
# dem Direkter vum Institut national des langues Luxembourg;
# engem Vertrieder vun der Universitéit Lëtzebuerg.
Conny Scheel

De **Konrad**, genannt **Conny Scheel**, gebuer de 5. Juli 1955 zu Stuttgart a gestuerwen den 3. September 2022, war e Fotograf, Theater- a Filmacteur a -regisseur deen zanter 1964 zu Lëtzebuerg gelieft huet.

Zu Lëtzebuerg war de Conny Scheel absënns an der Roll vum Affekot am Andy Bausch sengem *[[Troublemaker]]* bekannt. Als Theateracteur ass hien ë. a. am Kasemattentheater opgetrueden an huet bei de *[[Makadammen]]* an am *[[Cabarenert]]* Regie gefouert.

Hie war de Fils vun der Radiosspeakerin an Theaterschauspillerin Haidy Jacobi.

## Filmographie

** [[Déi zwéi vum Bierg]]* (1985)
* *[[De falschen Hond]]* (1989)
* *[[Troublemaker]]* (1988) 
* *[[A Wopbopaloobop A Lopbamboom|A Wopbobaloobop a Lopbamboom]]* (1989)

## Um Spaweck
Cäcilia (Zäitschrëft)

***Cäcilia, Organ für katholische Kirchenmusik unter Mitwirkung auswärtiger Musiker*** war eng Zäitschrëft, déi tëscht 1862 an 1871 eemol am Mount zu Lëtzebuerg erauskoum. Editeur war den Heinrich Oberhoffer, Drécker de Victor Buck.

*Cäcilia* huet Artikelen zu den Theeme Gregorianesche Gesank, Uergelbau, Klackegéisserei, Musekunterrecht, Kierchemusek, asw. publizéiert, déi vum Oberhoffer selwer waren (hie war Organist an der Kathedral), oder awer vun anere Spezialisten aus dem Ausland.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Déi eenzel Nummere vun ''Cäcilia'' op eluxemburgensia.lu, enger Websäit vun der Lëtzebuerger Nationalbibliothéik.
Liz Truss

D**'Mary Elizabeth "Liz" Truss**, gebuer de 26. Juli 1975 zu Oxford, ass eng brittesch Politikerin (Conservative Party). Si war vum 6. September 2022 bis de 25. Oktober 2022 Premierministesch vum Vereenegte Kinnekräich.

D'Liz Truss war vun 2019 bis September 2022 Ministesch fir Fraen a Gläichstellung a vum September 2021 bis dohin zousätzlech Ausseministesch. Virdru war si vun 2016 bis 2017 Justizministesch a Lord Chancellor, dono bis 2019 Chief Secretary to the Treasury (Staatssekretärin am Budgetsministère) an dono bis 2021 Ministesch fir internationalen Handel. Si ass zanter 2010 Deputéiert fir South West Norfolk am House of Commons.

De 6. September 2022 gouf si, als Nofollgerin vum Boris Johnson, Premierministesch vum Vereenegte Kinnekräich, nodeems si den Dag virdrun zur Presidentin vun hirer Partei gewielt gouf. Ma schonn den 20. Oktober 2022 huet si hire Récktrëtt bekannt gemaach, nodeems et souwuel parteiintern wéi an der Ëffentlechkeet staark Kriticken un hirem Regierungsprogramm gouf. Dësen hat den Usproch, d'Ekonomie unzekuerbelen, mat Steiersenkunge fir déi Räich, ma ouni Kloerheet, wou déi Suen hierkomme sollten, wat en héijen Drock op de Finanzmäert op d'Brittescht Pond wéi och den Zënssaz vun de Staatsobligatiounen als Folleg hat. De Réckzuch vun de geplangte Moossnamen huet fir säin Deel parteiintern zu Konflikter gefouert, sou wéi zum Récktrëtt vun e puer Ministeren (dorënner de Finanzminister Kwasi Karteng), sou datt d'Truss den 20. Oktober d'Noutbrems gezunn huet. Si blouf nach bis zur Vereedegung vun hirem Nofollger Rishi Sunak, de 25. Oktober, *faisant-fonction* an hirem Amt.

## Wierker
* *The Value of Mathematics.* Juni 2008.
* *A New Level.* Juni 2009.
* *Academic rigour and social mobility: how low income students are being kept out of top jobs.* März 2011.
* *A decade of gains – learning lessons from Germany.* Februar 2012.
* *Affordable quality: new approaches to childcare.* Mai 2012.
* *After the Coalition.* 2011.
* *Britannia Unchained.* 2012.

## Um Spaweck

* Offizielle Websäit vun der Elizabeth Truss
Vyle

D**'Vyle** ass eng belsch Baach am Condroz an der Provënz Namouer an an der Provënz Léck.

Am Dall vun der Vyle gëtt et eng ganz Rei Schlässer ze gesinn, sou wéi dat vun Doyon, vu Libois, vun Tahier, vu Bagatelle, vun Tharoul an dat vu Vyle.
## Kuckt och
* Lëscht vun de belsche Waasserleef
Bella Bulla

***Bella Bulla*** ass eng Extended Play CD vum Fausti, déi am Jang Linster-Plackestudio opgeholl an 1996 verëffentlecht gouf.

An dësem Popmuseksalbum si Partylidder déi haaptsächlech aus traditionelle Stécker a Musekscovere bestinn a fir déi humoristesch, lëtzebuergesch Texter geschriwwe goufen. Den Album besteet aus 15 Titelen, déi awer ouni Ënnerbriechung aneneen iwwerlafen an als en eenzelt Museksstéck ënnert dem Numm "Mega Mocca Mix" verkaaft ginn. Dat kuerzt Albumstitelstéck "Bella Bulla" kënnt als véierten, siwenten an zwieleften Titel direkt dräimol vir. D'Wierk gëtt mat engem Remix vum Stéck "Zwou Bulle Mocca", dat original vum Museksalbum "Fiesta mam Fausti" aus dem Joer virdru staamt, ofgeschloss.

## Inhalt
Den Album besteet aus engem *Jewel Case* Gehais an der Standardgréisst. Do dran sinn eng CD, e Bichelchen dat an engems och de Cover ass, an eng Traycard.

## Bedeelegung

## Biller

Bella Bulla, Backcover.jpg|Backcover
Bella Bulla, Traycard.jpg|Traycard
Spréif

D**'Spréif** (*Sturnus vulgaris*) ass e Vull aus der Famill vun de Sturdinae, vun där se déi an Eurasien am wäitste verbreet Aart ass.

## Morphologie
D'Spréif ass, mat enger Längt vun 19 bis 22&nbsp;cm eppes méi kleng wéi d'Märel. Am Verglach mat dëser ass hire Schwanz däitlech méi kuerz. D'Flilleke wierke beim Fluch dräieckeg a spatz. D'Spréiwe-Männchen ass eng 5 Gramm méi schwéier wéi d'Weibchen (an der Moyenne 81&nbsp;g géigeniwwer 76&nbsp;g). Soss gesi se bal d'selwecht aus, d'Weibercher vläicht eng Grëtz méi blatzeg.

Hir Fiedere sinn bal schwaarz, mat metallesch-blénkege gréngen oder purpurfaarwegen Tëppelen, a beigë bis wäisse Spëtzten. De Schniewel ass jee no Joreszäit, gielzeg bis däischter. D'Bee si routbrong, d'Iris vun den Aen ass donkelbrong. Wa se jonk sinn, si se nach net blénkeg, mee éischter knaschteg-brong.

D'Spréif imitéiert gär de Gesank vun anere Villercher, a kléngt soss ganz variabel.

## Verbreedung
D'Spréif kënnt an de borealen an den temperéierte Klimazone vir, souwéi um Nordrand vun der mediterraner Zon vun Europa an Asien, vun Island an Norwegen bis a Mëttelsibirien ongeféier bis bei de Baikalséi.

D'Spréif baut hir Nascht, dat aus zesummegetässeltem mëlle Material besteet, an Hielen, sief et am Fiels, oder a Beem oder soss Huelraim. D'Männercher si meeschtens vu Bréiecht zu Bréiecht mat engem anere Weibchen zesummen. D'Eeër sinn hellgréng bis hellblo a weien eng 6,6&nbsp;Gramm, bei engem Duerchmiesser vu ronn 31 op 21&nbsp;Millimeter. D'Bréiecht besteet aus 4 bis 8 Eeër, déi no 11 bis 13 Deeg ausgebréit sinn. Déi kleng bleiwe knapps 3 Wochen am Nascht, ier se ausfléien (A Mëtteleuropa ass dat tëscht dem 20.&nbsp;Mee an dem 10.&nbsp;Juni).

## Ernierung

Spréiwe si generell Allesfrësser, hire Kascht ass awer jee no Joreszäit ënnerschiddlech. Am Fréijoer an am Summer virun allem Gedéiesch - Wierm, Insektelarven, Schleeken, ... - um Buedem, soss am Joer éischter Uebst a Bieren, virun allem Äppel a Kiischten, soss och Drauwen an Oliven.

## Migratioun a Sozialverhalen
D'Spréif ass an Europa jee nodeems wou, e Stand- oder en Zuchvull. Wat ee méi no Norden an no Oste geet, wat d'Spréif éischter a méi wäit am Wanter no Süden an no Westen zitt. Déi aus Mëttel- an Osteuropa zéien alt 1.000 bis 2.000&nbsp;km an de Mëttelmierraum an an Nordwestafrika, souwéi a Westeuropa fir z'iwwerwanteren.

Spréiwe sinn d'ganzt Joer duerch gär a Schwäerm ënnerwee.

## Um Spaweck
Pimpernell

D**'Pimpernell** (*Sanguisorba minor*) ass eng Planzenaart bannent der Famill vun de Rosaceae.

Se wiisst op sonnege Plazen, an huet dréchenen, kallekhaltegen, labberen a moere Leembuedem gär. 

Et handelt sech ëm eng méijäreg, krauteg Planz, déi 20 bis 100 Zentimeter héich ka ginn. De Still ass riicht, an d'Blieder sinn ongerued gefiedert, mat 3 bis 12 Puer Fiederblieder, déi 0,5 bis 2 Zentimeter grouss an eefërmeg bis elliptesch sinn, a kleng Zacken hunn.

D'Bléie wueesen op enger Knupp uewen um Still, aus där ënnen déi männlech an uewen déi weiblech Bléien erauskommen. Déi leschtgenannt si roudelzeg a bestinn aus dënne pinselfërmegen Nuewen. Déi männlech hu kleng Kluddere mat Bléiestëbs.

D'Friichte sinn Nëssercher.

## Um Spaweck
Wiljutschik

De **Wiljutschik** (ru.: Вилючинский вулкан - *Wiljutschinski Wulkan*, dofir och heiansdo **Wiljutschinski** genannt) ass e Vulkan am Südoste vun der russescher Hallefinsel Kamtschatka.

E läit eng 30 km süd-südwestlech vun der Stad Wiljutschinsk ewech. Et handelt sech ëm e Stratovulkan, deem seng Spëtzt op enger Héicht vun 2.173 m läit. 

De Wiljutschik ass am Pleistozän entstanen an ëm 8050 v. Chr. fir d'lescht ausgebrach. 

## Biller

File:Вулкан Вилючинский.jpg
File:Trzej Bracia - Kamczatka (3).jpg
File:Kamchatka Volcano Vilyuchinsky (15918956483).jpg
Лиса-огневка на фоне Вилючинского вулкана.jpg


## Um Spaweck
Marie-Thérèse Boever

D**'Marie-Thérèse Boever**, gebuer de 27. Dezember 1942, a gestuerwen de 6. September 2022 zu Dikrech, war eng lëtzebuergesch Politikerin (CSV).

Si war Member vum Gemengerot vun Dikrech vun 1976 bis 1983. Se koum dunn 1984 an de Schäfferot a gouf am selwechte Joer Buergermeeschtesch, als Nofollgerin vum René Steichen, wéi dee Staatssekretär fir Landwirtschaft a Wäibau gouf. 1994 gouf se vun der Danièle Wagner als Buergermeeschtesch ofgeléist a blouf duerno nach am Gemengerot bis 1999.
Beim Donatus (Mäerkels)

**Beim Donatus** ass e Lieu-dit um CR331 tëscht Mäerkels an Alschent, an der Gemeng Kiischpelt, op enger Héicht vu 463&nbsp;m. D'Plaz krut den Numm vum Donatus-Monument dat zanter 1934 do steet.

Nordwestlech vum Monument läit de Reitstall „Donatushaff“ a südëstlech dovu steet an engem klenge Park e Monument fir d'150-järeg Onofhängegkeet vu Lëtzebuerg.

## Kuckt och

## Um Spaweck
Gare Metz-Ville

D**'Gare Metz-Ville** ass eng SNCF-Gare zu Metz a Frankräich. Se läit op der grousser kommerzieller Eisebunnsstreck Lëtzebuerg-Dijon.

## Eisebunnsstrecken
* Lérouville - Metz (fr)
* Metz - Zoufftgen
* Réding - Metz
* Metz - Château-Salins (fr)
* Conflans-Jarny - Metz (fr)
;fréier Strecken
*Metz - Vigy - Anzeling

## Um Spaweck

* Gare Metz-Ville (SNCF)
Ramsey Lewis

De **Ramsey Emmanuel Lewis**, gebuer de 27. Mee 1935 zu Chicago, an och do den 12. September 2022 gestuerwen, war en US-amerikaneschen Jazzpianist a -keyboarder am Beräich vum Soul- a Popjazz.

De Lewis war ënner anerem fir d'Instrumental-Versioune vun*The 'In' Crowd* oder *Wade into the Water* bekannt. Hien huet dräi Grammye gewonnen.

Hien huet zanter den 1900er Joren och eng bekannt Radiosemissioun iwwer Jazz moderéiert.

## Discographie

## Um Spaweck

* Offiziell Homepage
Gare Réding

D**'Gare Réding** ass eng Zuchgare zu Réding, am Museldepartement. Se gëtt vun der SNCF ugefuer.

## Geschicht
Pobiti Kamani

**Pobiti Kamani** (Bulgaresch: Побити камъни; iwwersat: "An de Buedem gestache Steng") ass e wüstenänlecht Areal vun enger 8 op 3&nbsp;km. Bekannt ass et besonnesch duerch Stengformatiounen, déi natierlech entstane sinn, mä ausgesinn, wéi wann et vu Mënsche geschafe Saile wielren. Dës si virun allem a verschiddene Gruppe beieneen, op enger Fläch vu 7&nbsp;km², 1 Kilometer ëstlich vun Dewnja an 18&nbsp;km westlech vu Warna, ze fannen.

Well se och e bësse wéi verstengert Beem ausgesinn, gi se och alt *Stengene Bësch* genannt.

Déi gréisst 'Grupp' ass déi sougenannt Diklitasch-Grupp (bulg. Дикили Таш), mat iwwer 300 stenge Sailen op enger laanger, schmueler, 850&nbsp;mol 120 m grousser Sträif.

## D'stenge Sailen
Bei dëse Sailen handelt et sech ëm e sielent Naturphenomeen. Si sinn eng 5 bis 7 m héich (eenzeler och alt bis zu 10 m) an tëscht 30&nbsp;cm an 3 m déck. Verschiddener sinn an 2 oder méi Deeler gebrach, ma sti soss riicht, eenzel oder zu méi, an der Landschaft, wéi wann ee se dohi gesat hätt. Ënner dem Buedem gëtt et nach weider Sailen, déi net fräigeluecht sinn.

D'Sailen si viru ronn 50 Millioune Joer ënner dem Mieresbuedem entstanen. Si goufen dann duerch tektonesch Hiewungen an Erosioun fräigeluecht.

A fréieren Zäite waren s'eng Kultplaz. Zanter 1937 si se national geschützt.

## Biller

Bosque de Piedra, provincia de Varna, Bulgaria, 2016-05-27, DD 82.jpg
Bosque de Piedra, provincia de Varna, Bulgaria, 2016-05-27, DD 81.jpg
Bosque de Piedra, provincia de Varna, Bulgaria, 2016-05-27, DD 79.jpg


## Um Spaweck

* Pobitite Kamani - Lower Eocene Bubbling Reefs (engl.; pdf) (355 kB)
* youtube-Film
Elisabeth Margue

D**'Elisabeth Margue**, gebuer de 7. Abrëll 1990 an der Stad Lëtzebuerg, ass eng lëtzebuergesch Affekotin a Politikerin (CSV). Zanter dem 17. November 2023 ass si Justizministesch an Delegéiert Ministesch fir Kommunikatioun a Meedien, souwéi fir d'Relatioune mam Parlament, an der Regierung Frieden-Bettel.

## Karriär
D'Elisabeth Margue huet no hirer Première am Lycée de garçons Luxembourg zu Paräis (Sorbonne an Assas) an op der London School of Economics and Political Sciences Droit studéiert an dëse Studium mat engem Master, souwéi engem LL.M., ofgeschloss.

Den 11. Oktober 2022 ass si, als nächstgewielt op der Zentrumslëscht vun der CSV bei den 2018er Chamberwalen, an d'Chamber nogeréckelt, fir d'Viviane Reding, déi hiert Mandat néiergeluecht hat. Bei de Chamberwale vum 8. Oktober 2023 gouf si erëmgewielt. Si huet op hiert Deputéiertemandat verzicht, fir de 17. November 2023 Ministesch fir Justiz, an Delegéiert Ministesch fir Medien a Kommunikatioun, a fir d'Bezéiunge mam Parlament, ze ginn.

Bis zu hirer Vereedegung als Ministesch, am November 2023, war si zanter 2016 Member vum Barreau vun der Stad Lëtzebuerg, zanter 2017 Member vum Stater Gemengerot a Senior-Associée an der Affekoten-Etüd Arendt & Medernach.

D'Elisabeth Margue war vun 2016 bis 2018 Presidentin vun der CSJ. Si war du vun 2019 bis 2023 Co-Parteipresidentin vun der CSV an ass zanterhier Presidentin vun där Partei.

Si ass Mamm vun engem Meedchen.

## Um Spaweck
Javier Marías

De **Javier Marías Franco**, gebuer den 20. September 1951 zu Madrid, an och do den 11. September 2022 gestuerwen, war e spuenesche Schrëftsteller, Kolumnist an Iwwersetzer.

Zu senge bekanntste Wierker zielen d'Romaner *El hombre sentimental* (1982), *Todas las almas* (1986) a *Corazón tan blanco*, deen international e Succès war.

## Wierker
**Romaner**
* 1971: *Los dominios de lobo*
* 1973: *Travesía del horizonte*
* 1978: *El monarca del tiempo*
* 1983: *El siglo*
* 1986: *El hombre sentimental*
* 1989: *Todas las almas*
* 1992: *Corazón tan blanco*
* 1994: *Mañana en la batalla piensa en mí*
* 1998: *Negra espalda del tiempo*
* 2002–2007: *Tu rostro mañana*
** 2002: *Fiebre y lanza*
** 2004: *Baile y sueño*
** 2007: *Veneno y sombra y adiós*
* 2011: *Los enamoramientos.* 
* 2014: *Así empieza lo malo.* 
* 2017: *Berta Isla.* 
* 2021: *Tomás Nevinson.* Alfaguara, Madrid, ISBN 978-84-204-5459-7

**Erzielungen**
* 1990: *Mientras ellas duermen*
* 1996: *Cuando fui mortal*
* 1998: *Mala índole*
* 2000: *Alle unsere frühen Schlachten. Fußball-Stücke*
* 2016: *Keine Liebe mehr. Akzeptierte und akzeptable Erzählungen*

**Portraiten**
* 1992: *Vidas escritas* (erweidert 2000).

**Essays**
* 1991: *Pasiones pasadas*
* 1993: *Literatura y fantasma* (erweidert 2001)
* 1995: *Vida del fantasma* (erweidert 2001)
* 2000: *Salvajes y sentimentales* (erweidert 2010)
* 2005: *Donde todo ha sucecido*.
* 2008: *Aquella mitad de mi tiempo: al mirar atrás*.
* 2010: *Los villanos de la nación. Letras de política y sociedad*.

**Interview**
* 2016: *El Quijote de Wellesley*. Alfaguara, Madrid 2016.

**Kannerbicher**
2011: *Ven a buscarme*.

## Literatur
* Karen Berg: *Javier Marías’s postmodern praxis. Humor and interplay between reality and fiction in his novels and essays*. VDM-Verlag, Saarbrücken 2008, ISBN 978-3-8364-3853-7.
* Isabel Cuñado: *el espectro de la herencia. La narrativa de Javier Marías*. Rodopi, Amsterdam 2004, ISBN 90-420-1612-4.
* Alexis Grohmann: *Coming into one’s town. The novelistic development of Javier Marías*. Rodopi, Amsterdam 2002, ISBN 90-420-1023-1.
* Cora Heinrich: *Die Konstruktion von Identität in den Romanen von Javier Marías*. Kovac Verlag, Hamburg 2008, ISBN 978-3-8300-4013-2 (och. Dissertatioun, Universität Tréier 2008).
* Elide Pittarello: *Una entrevista con Javier Marías*. Debolsillo, Barcelona 2006, ISBN 978-84-341-3590-1 (Interview).

## Um Spaweck
Tunnel Hockslee

Den **Tunnel Hockslee** (och nach **Tunnel Hockslay**) ass en 143 Meter laangen eegleisegen Eisebunnstunnel op der CFL-Nordstreck, tëscht de Kilometerpunkten 61,523 an 61,666. Beim Nordportal vum Tunnel, kuerz virun der Kautebaacher Gare, kënnt en zweet Gleis bäi.

E läit tëscht dem Tunnel Schwaarzepull an der Gare vu Kautebaach, an der Gemeng Kiischpelt.

Den Tunnel gouf ëm 1860 gebaut an ass 1866 fir den Trafick opgaangen. En huet den Numm vun der Gestengsformatioun *Hockslee*, déi ëstlech vum Tunnel, déi Säit der Wolz läit.

## Biller

Kautenbach, Tunnel Hockslee (101).jpg


## Um Spaweck
Tunnel Kierchbierg (Kautebaach)

Den **Tunnel Kierchbierg** zu Kautebaach ass e 77 Meter laangen zweegleisegen Eisebunnstunnel op der CFL-Nordstreck, tëscht de Kilometerpunkte 62,260 an 62,337.

E läit nërdlech hannert der Ofzweigung vun der Streck déi op Wolz leeft, tëscht der Gare Kautebaach an dem Kautebaacher Tunnel, an der Gemeng Kiischpelt.

Den Tunnel gouf ëm 1860 gebaut an ass 1866 fir den Trafick opgaangen.

## Biller

Kautenbach, Tunnel Kierchbierg (103).jpg


## Um Spaweck
Élisabeth Borne

D**'Élisabeth Borne**, gebuer den 18. Abrëll 1961 zu Paräis, ass eng franséisch Politikerin (LREM, TdP). Si ass zanter dem 23. Dezember 2024 Staatsministerin (Ministre d'Etat), a Ministesch fir Erzéiung, Héichschoulen a Fuerschung an der Regierung vum François Bayrou.

D'Élisabeth Borne war Presidentin vun der ëffentlecher Transportentreprise RATP (2015–2017), Ministesch fir Verkéier (2017–2019), fir sozial-ekologesche Changement (2019–2020) a fir Aarbecht (2020–2022).

Vum 16. Mee 2022 bis zum Récktrëtt vun hirer Regierung, den 8. Januar 2024, war si Premierministesch vu Frankräich.

## Um Spaweck
Cindy Williams

D**'Cindy Williams**, gebuer als *Cynthia Jane Williams* den 22. August 1947 zu Van Nuys a Kalifornien, a gestuerwen de 25. Januar 2023 zu Los Angeles, war eng US-amerikanesch Schauspillerin.

Si huet a Filmer vu bedeitende Regisseure wéi George Cukor, George Lucas a Francis Ford Coppola matgespillt.

## Filmographie
### Kino
* 1970: *Gas! - Or - It Became Necessary to Destroy the World in Order to Save It* - Regie: Roger Corman - Haaptacteuren: Talia Shire, Bud Cort
* 1971: *Drive, He Said* - Regie: Jack Nicholson - Haaptacteuren: William Tepper, Karen Black
* 1972: *Beware! The Blob* - Regie: Larry Hagman - Haaptacteuren: Robert Walker Jr., Gwynne Gilford
* 1972: *Travels with My Aunt* - Regie: George Cukor - Haaptacteuren: Maggie Smith, Alec McCowen
* 1973: *The Killing Kind* - Regie: Curtis Harrington - Haaptacteuren: Ann Sothern, John Savage
* 1973: *American Graffiti* - Regie: George Lucas - Haaptacteuren: Richard Dreyfuss, Ron Howard
* 1974: *[[The Conversation]]* - Regie: Francis Ford Coppola - Haaptacteuren: Gene Hackman, John Cazale
* 1975: *Mr. Ricco* - Regie: Paul Bogart - Haaptacteuren: Dean Martin, Eugene Roche
* 1976: *The First Nudie Musical* - Regie: Mark Haggard, Bruce Kimmel - Haaptacteuren: Stephen Nathan, Bruce Kimmel
* 1979: *More American Graffiti* - Regie: B.W.L. Norton - Haaptacteuren: Candy Clark, Ron Howard
* 1981: *The Creature Wasn't Nice* - Regie: Bruce Kimmel - Haaptacteuren: Bruce Kimmel, Leslie Nielsen
* 1985: *[[UFOria]]* - Regie: John Binder - Haaptacteuren: Harry Dean Stanton, Fred Ward
* 1989: *Big Man on Campus* - Regie: Jeremy Paul Kagan - Haaptacteuren: Allan Katz, Corey Parker
* 1989: *Rude Awakening* - Regie: David Greenwalt, Aaron Russo - Haaptacteuren: Cheech Marin, Eric Roberts
* 1991: *Bingo* - Regie: Matthew Robbins - Haaptacteuren: David Rasche, Robert J. Steinmiller Jr.
* 1993: *For Goodness Sake* - Regie: David Zucker - (Kuerzfilm)
* 1997: *Meet Wally Sparks* - Regie: Peter Baldwin - Haaptacteuren: Rodney Dangerfield, Burt Reynolds
* 2002: *The Biggest Fan* - Regie: Michael Criscione, Michael Meyer 
* 2006: *The Legend of William Tell* - Regie: Fred Olen Ray - Haaptacteuren: Ed Begley Jr., Cody DiGerolamo
* 2010: *The Happiest Man Alive* - Regie: Andrew M. Goodman - (Kuerzfilm)
* 2012: *Peter at the End* - Regie: Russ Lamoureux - (Kuerzfilm)
* 2012: *Stealing Roses* - Regie: Megan Clare Johnson - Haaptacteuren: John Heard, Mark Famiglietti
* 2018: *Waiting in the Wings: Still Waiting* - Regie: Q. Allan Brocka - Haaptacteuren: Jeffrey A. Johns, Joe Abraham 
* 2020: *Canaan Land* - Regie: Richard Rossi - Haaptacteuren: Rebecca Holden, Richard Rossi

## Um Spaweck
Tour de Luxembourg 2022

Déi **82. Editioun vum [[Tour de Luxembourg]]** war eng Vëloscourse iwwer 720,1&nbsp;km, déi a fënnef Etappen tëscht dem 13. an dem 17. September 2022 gefuer gouf.

Si stoung um Kalenner vun den UCI ProSeries 2021 an der Kategorie 2.Pro. 
 
## Etappen

## Ekippen
Et waren nonzéng Ekippen um Depart, wouvun der sechs an der Kategorie UCI WorldTeam, néng an der Kategorie UCI ProTeam a véier an der Kategorie Continental, mat am Ganzen 113 Coureuren um Depart. Mat der Ekipp Leopard Pro cycling war eng lëtzebuergesch Ekipp derbäi.

## Klassementer
### Generalklassement

### Biergpräis

### Punkteklassement

### Beschte jonke Coureur

### Ekippeklassement

## Um Spaweck
* 
* Offiziell Säit
Tour de Luxembourg 2005

Déi **65. Editioun vum [[Tour de Luxembourg]]** war eng Vëloscourse iwwer 625&nbsp;km, déi a fënnef Etappen tëscht dem 2. an dem 5. Juni 2005 gefuer gouf.

## Etappen

## Generalklassement

## Um Spaweck
* 
* Offiziell Säit
Tunnel Féischterhaff

Den **Tunnel Féischterhaff** (och nach **Tunnel Fischenterhaff**) ass e 447 Meter laangen eegleisegen Eisebunnstunnel op der CFL-Nordstreck, tëscht de Kilometerpunkte 56,549 a 56,996.

E leeft duerch de *Féischterbierg *a läit tëscht dem Buerschter Tunnel an der Gare Giewelsmillen an der Gemeng Kiischpelt.

Den Tunnel gouf ëm 1860 gebaut an ass 1866 fir den Trafick opgaangen. En huet säin Numm vum Féischterhaff deen iwwert dem Tunnel läit.

## Biller

Bourscheid, Tunnel Féischterhaff (102).jpg


## Um Spaweck
Klierfer Tunnel

De **Klierfer Tunnel** ass en 250 Meter laangen eegleisegen Eisebunnstunnel op der CFL-Nordstreck, tëscht de Kilometerpunkte 76,503 a 76,753.

E féiert duerch den Hang ëstlech vun der Abtei a läit tëscht dem *Schneidermuhler Tunnel* an der Klierfer Gare, an der Gemeng Klierf.

Den Tunnel gouf ëm 1860 gebaut an ass 1866 fir den Trafick opgaangen.

## Biller

Entry of railway tunnel in Clervaux 01.jpg|D'Südportal vum Tunnel


## Um Spaweck
Stéphanie Weydert

D**'Stéphanie Weydert**, gebuer den 30. Abrëll 1984 an der Stad Lëtzebuerg, ass eng lëtzebuergesch Politikerin (CSV).

D'Stéphanie Weydert huet Droit studéiert an dëse Studium mat jee engem Master op der Universitéit Aix-Marseille III, der Universitéit Paris II Panthéon-Assas an dem King's College London ofgeschloss. Si ass zanter 2011 um Lëtzebuerger Barreau ageschriwwen a vu Beruff Wirtschaftsaffekotin.

Si gouf bei de Gemengewalen am Oktober 2017 an de Gemengerot vun der nei fusionéierter Gemeng Rouspert-Mompech gewielt, wou si Éischt Schäffin gouf. Nom Récktrëtt vum Romain Osweiler gouf si am September 2022 als nei Buergermeeschtesch vereedegt. No de Gemengewale vum 11. Juni 2023 gouf si an där Funktioun confirméiert.

Bei de Chamberwale vum 8. Oktober 2023, fir déi si kandidéiert huet, gouf si net direkt gewielt, ass dunn awer den 21. November an d'Chamber nogeréckelt.

Si war ausserdeem, vu Mäerz 2022 bis März 2024, zesumme mam Christophe Hansen, Generalsekretärin vun der CSV.

## Um Spaweck

* D'Stéphanie Weydert vun der CSV am Portrait, rtl.lu, 24.11.2023
Tour de Luxembourg 2000

Déi **60. Editioun vum [[Tour de Luxembourg]]** war eng Vëloscourse iwwer 692 km, déi a fënnef Etappen tëscht dem 8. an dem 11. Juni 2000 gefuer gouf. 

## Etappen

## Generalklassement

## Um Spaweck
* Offiziell Säit
Rafael Orozco Maestre

De **Rafael José Orozco Maestre**, gebuer de 24. Mäerz 1954 zu Becerril, a gestuerwen den 11. Juni 1992 zu Barranquilla, war e kolumbianesche Songwriter, Sänger a Museker. Hien ass de Grënner an d'Haaptstëmm vun der Grupp *Binomio de Oro*. Hie war ee vun de gréisste Vertrieder vun der kolumbianescher populärer Musek.

Hien ass am Alter vun 38 Joer gestuerwen, wéi hie viru sengem Haus mat néng Schëss erschoss gouf.

## Um Spaweck

* Biografía de Rafael Orozco op rtl.lu de 17. September 2022
Tour de Luxembourg 1996

Déi **56. Editioun vum [[Tour de Luxembourg]]** gouf vum 6. bis den 9. Juni 1996 gefuer.

Lëtzebuerger um Depart waren de Pascal Triebel, de Benoît Joachim an de Marc Leyder, vun deene just de Pascal Triebel zu Enn gefuer war a 36. am Generalklassement gouf. 
## Etappen

## Generalklassement
Tour de Luxembourg 1995

Déi **55. Editioun vum [[Tour de Luxembourg]]** gouf vum 8. bis den 12. Juni 1995 gefuer.

## Generalklassement
Tour de Luxembourg 1998

Déi **58. Editioun vum [[Tour de Luxembourg]]** gouf vum 10. bis de 14. Juni 1998 gefuer.

## Etappen

## Generalklassement
Tour de Luxembourg 1997

Déi **57. Editioun vum [[Tour de Luxembourg]]** gouf vum 12. bis de 15. Juni 1997 gefuer.
## Etappen

## Generalklassement
Sabrina Kaufmann

D**'Sabrina Kaufmann**, gebuer den 3. Oktober 1994 zu Daegu ass eng lëtzebuergesch Comicszeechnerin, déi haaptsächlech Mangaen schreift a moolt.
## Wierk

## Um Spaweck
* Perséinlech Internetsäit
Lëtzebuerger Konschtpräis

De **Lëtzebuerger Konschtpräis** ass e Konschtpräis, deen zanter 2022 all zwee Joer op Initiativ vum Lëtzebuerger Kulturministère vergi gëtt.

En ass mat 10.000 Euro dotéiert, a soll e Kënschtler fir säi Gesamtwierk auszeechnen, sou wéi och säin nohaltegt Engagement an der Lëtzebuerger Konschtzeen. D'Kënschtlerin oder de Kënschtler muss Lëtzebuerger sinn, oder zu Lëtzebuerg wunnen, oder soss e staarke Bezuch zum Land hunn.

## Laureaten
### 2022
D'Berthe Lutgen gouf den 11. Oktober 2022 als Laureatin vum éischte Lëtzebuerger Konschtpräis bekannt gemaach.

D'Jury huet sech 2022 zesummegesat aus:
* Jamie Armstrong
* Marie-Claude Beaud (Presidentin)
* Lucien Kayser
* Paul Reiles
* Edmond Thill

### 2024
Den 2. Lëtzebuerger Konschtpräis gouf den 10. Oktober 2023 postum un de Marc Henri Reckinger verginn.

### 2026
D'Simone Decker gëtt Laureatin vum 3. Lëtzebuerger Konschtpräis.

## Um Spaweck
Gary Basaraba

De **Gary Basaraba**, gebuer de 16. Mäerz 1959 zu Edmonton a Kanada, ass e kanadesch-US-amerikanesche Schauspiller.

Hien huet a Filmer vu bedeitende Regisseure wéi Louis Malle, Karel Reisz a Martin Scorsese matgespillt.

## Filmographie
### Kino
* 1985: *[[Alamo Bay]]* - Regie: Louis Malle - Haaptacteuren: Amy Madigan, Ed Harris
* 1985: *[[Sweet Dreams (Film 1985)|Sweet Dreams]]* - Regie: Karel Reisz - Haaptacteuren: Jessica Lange, Ed Harris
* 1985: *[[One Magic Christmas]]* - Regie: Phillip Borsos - Haaptacteuren: Mary Steenburgen, Harry Dean Stanton
* 1986: *No Mercy* - Regie: Richard Pearce - Haaptacteuren: Richard Gere, Kim Basinger
* 1987: *Who's That Girl* - Regie: James Foley - Haaptacteuren: Madonna, Griffin Dunne
* 1988: *[[The Last Temptation of Christ]]* - Regie: Martin Scorsese - Haaptacteuren: Willem Dafoe, Harvey Keitel
* 1989: *Little Sweetheart* - Regie: Anthony Simmons - Haaptacteuren: John Hurt, Karen Young
* 1991: *The Dark Wind* - Regie: Errol Morris - Haaptacteuren: Lance Baker, Betty C. Barlow
* 1991: *Fried Green Tomatoes* - Regie: Jon Avnet - Haaptacteuren: Kathy Bates, Jessica Tandy
* 1994: *Mrs. Parker and the Vicious Circle* - Regie: Alan Rudolph - Haaptacteuren: Jennifer Jason Leigh, Matthew Broderick
* 1994: *[[The War (Film)|The War]]* - Regie: Jon Avnet - Haaptacteuren: Elijah Wood, Kevin Costner
* 1996: *[[Striptease (Film)|Striptease]] * - Regie: Andrew Bergman - Haaptacteuren: Demi Moore, Burt Reynolds
* 1997: *Lifebreath* - Regie: P.J. Posner - Haaptacteuren: Luke Perry, Francie Swift
* 2002: *Unfaithful* - Regie: Adrian Lyne - Haaptacteuren: Diane Lane, Richard Gere
* 2006: *Charlotte's Web* - Regie: Gary Winick - Haaptacteuren: Julia Roberts, Steve Buscemi
* 2009: *The Taking of Pelham 123* - Regie: Tony Scott - Haaptacteuren: Denzel Washington, John Travolta
* 2016: *[[The Accountant (Film 2016)|The Accountant]]* - Regie: Gavin O'Connor - Haaptacteuren: Ben Affleck, Anna Kendrick
* 2017: *Suburbicon* - Regie: George Clooney - Haaptacteuren: Matt Damon, Julianne Moore
* 2018: *American Animals* - Regie: Bart Layton
* 2018: *Little Italy* - Regie: Donald Petrie - Haaptacteuren: Emma Roberts, Hayden Christensen
* 2019: *The Irishman* - Regie: Martin Scorsese - Haaptacteuren: Robert De Niro, Al Pacino

## Um Spaweck
Tour de Luxembourg 1993

Déi **53. Editioun vum [[Tour de Luxembourg]]** gouf vum 10. bis den 13. Juni 1993 gefuer.

## Etappen

## Generalklassement
Barbençon

**Barbençon** (op Wallounesch a Picaredesch: *Berbinçon*) ass eng Uertschaft a Sektioun vun der belscher Gemeng Beaumont an der Provënz Hainaut. Bis zu der Fusioun am Joer 1977 mat Beaumont war Barbençon eng eegestänneg Gemeng. 
## Geographie
Barbençon läit am ieweschten Deel vun der sougenannter Botte du Hainaut laanscht d'Nationale 40, déi vu Beaumont op Philippeville féiert.
### Hydrographie
D'Uertschaft läit um Uwänner vum Barbesigneau deen um Territoire vun der Uertschaft als *Ruisseau de Fond de Martin* och *Barbinconia* entspréngt a vu senger klenger Niewebaach dem *Ruisseau des Prés Anciaux*.

Barbençon Ch1JPG.jpg| 
PM 156083 B Barbencon.jpg| 
PM 156087 B Barbencon.jpg|
Tour de Luxembourg 1992

Déi **52. Editioun vum [[Tour de Luxembourg]]** gouf vum 11. bis de 14. Juni 1992 gefuer.

## Etappen

## Generalklassement
Tour de Luxembourg 1990

Déi **50. Editioun vum [[Tour de Luxembourg]]** gouf vum 13. bis de 17. Juni 1990 gefuer.

## Etappen

## Generalklassement
Coupe de France am Vëlossport 2021

Déi 30. Editioun vun der **[[Coupe de France am Vëlossport]]** huet den 31. Januar 2021 mam Grand Prix d'ouverture La Marseillaise ugefaangen a goung de 17. Oktober mat de Boucles de l'Aulne op en Enn. Um Programm stoungen déi selwecht Coursse wéi déi Jore virdrun. 
## Punkteverdeelung
### Individuell

D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.

### Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro. 

## Resultater
Grand Prix de Denain 2021

Déi **62. Editioun vum [[Grand Prix de Denain]]** gouf den 21. September 2021 gefuer. Se stoung um Kalenner vun den UCI ProSeries 2021 an der Kategorie 1.Pro. Et war déi 11. Kompetitioun fir d'Coupe de France 2021.

## Ekippen

## Generalklassement